**Emelt óraszámú humán 0001**

|  |  |  |  |
| --- | --- | --- | --- |
| **Tanulmányi terület** | | **Kód** | **Felvehető** |
| Emelt óraszámú humán | | 0001 | 15 fő |
| **Felvételi** | Központi írásbeli vizsga magyar nyelvből és matematikából  Időpont: 2020. január 18. 10.00  Szóbeli vizsga: magyar nyelv és irodalom vagy történelem a tanuló választása szerint  Időpont: 2020. február 26-27. | | |
| **Értékelés** | A hozott pontok számítása a 7. osztály év végi és a 8. osztály félévi eredményei alapján történik.  Számításba vett tantárgyak:   * magyar nyelv és irodalom átlaga * idegen nyelv * történelem * matematika * biológia   A hozott pontszám: maximum 50 pont  A szerzett pontok számítása:  - A központi írásbeli vizsga pontszáma (maximum 100 pont)  - A szóbeli vizsga pontszáma (maximum 50 pont)  A hozott és a szerzett pontokkal összesen 200 pont szerezhető. | | |

**Jellemzője:** A speciális humán csoportok diákjai emelt óraszámban tanulják a magyar nyelv és irodalom valamint a történelem tantárgyat.

**Kiknek ajánljuk:** Ezt a képzési formát elsősorban azoknak ajánljuk, akik különös érdeklődést mutatnak a humán tantárgyak iránt, és/vagy olyan egyetemen vagy főiskolán szeretnének továbbtanulni, amelyen a történelem és/vagy a magyar nyelv és irodalom a kötelező érettségi/felvételi tárgy (jogi, közgazdasági, államigazgatási, tanári, valamint médiával és kommunikációval kapcsolatos pályák).

Emellett iskolánk a 11. évfolyamtól szinte minden tantárgyból indít emelt szintű képzéseket, fakultációkat. Ha megváltozik a tanuló érdeklődése, akkor sincs semmi veszve. A kínálatból a tanulók szabadon választhatnak egy tantárgyat a továbbtanulási szándékuknak megfelelően, amely felkészít az emelt szintű érettségi vizsgára.

**A humán tagozaton folyó történelem- illetve magyar nyelv- és irodalomoktatás**

Az elmúlt évtizedben érezhetően megnőtt az érdeklődés a társadalomtudományok, ezen belül a történettudomány, a történelem tanulása iránt. Iskolánk évek óta sikeresen készíti fel a tanulóit a felsőfokú tanulmányokra, az egyetemi, főiskolai felvételi színvonal elérésére. Ezért döntött úgy az iskolavezetés, hogy a humán csoportok beindításával megpróbál megfelelni a jelentkező tanulói igényeknek: magyar nyelv és irodalomból illetve történelemből a követelményeknek megfelelő, mélyebb, átfogóbb ismeretek megszerzésére biztosít lehetőséget a csoportok megszervezésével.

A történelmet valamint a magyar nyelvet és irodalmat a négy év során mindvégig emelt óraszámban, kis létszámú, 15-17 fős csoportokban tanulják a diákok, ami lehetőséget biztosít a tananyag elmélyültebb elsajátítására, az összefüggések alaposabb áttekintésére, a logikusabb rendszerezésre, az emelt szintű érettségi vizsgákra történő felkészülésre. Célunk nem annyira az ismeretanyag mennyiségének növelése, inkább az elmélyült, alapos tanulás lehetőségének biztosítása, és a mai kor és az érettségi követelményeinek megfelelően az írásbeli- és szóbeli kommunikációs készség erőteljes fejlesztése. Ez utóbbiak a választott pályán is elengedhetetlenül szükségesek lesznek a sikeres szerepléshez.

**Irodalom témakörök a szóbeli felvételire 2019-2020**

**A felvételi vizsga menete**

Humán tagozatunk célja a történelem és az irodalom iránt érdeklődő diákok felkészítése az emelt szintű érettségire, és azon túl is: az általános műveltség fejlesztése, a problémaközpontú gondolkodásmód kialakítása. Éppen ezért a felvételin azt várjuk, hogy a leendő tanulóink érdeklődéssel forduljanak a humán tárgyak felé.

A felvételin az alább felsorolt művekből kérünk felkészülést:

* Kölcsey Ferenc: *Himnusz*
* Vörösmarty Mihály: *Szózat*
* Petőfi Sándor hitvesi költészete (*Szeptember végén*)
* Petőfi Sándor forradalmi költészete (*A XIX. század költői*; *Nemzeti dal*)
* Arany János: *Szondi két apródja*
* Berzsenyi Dániel: *Bucsuzás Kemenes-Aljától*
* Jókai Mór: *A kőszívű ember fiai*
* Mikszáth Kálmán: *Szent Péter esernyője*; *Bede Anna tartozása*
* Móricz Zsigmond: *Hét krajcár*
* Kosztolányi Dezső: *Esti Kornél – Kilencedik fejezet*
* Ady Endre költészetének bemutatása néhány szabadon választott mű alapján
* Juhász Gyula: *Tiszai csönd*
* Kosztolányi Dezső: *Boldog, szomorú dal*
* József Attila költészete (*Tiszta szívvel*; *Születésnapomra*; *A Dunánál)*
* Radnóti Miklós: *Hetedik ecloga*; *Nem tudhatom*
* Illyés Gyula: *Egy mondat a zsarnokságról*

**Tartalmi minőség: 30 pont**

Szempontok:

* Nyelvtani, irodalmi, kulturális tájékozottság
* Tárgyi tudás
* Gondolatgazdagság
* Rendszerezés

**Összesen: 50 pont**

**Előadásmód: 20 pont**

Szempontok:

* Világos, tagolt szöveg- és mondatszerkesztés
* Lényegkiemelés
* Logikus érvelés
* Megfelelő szóhasználat
* Érthető előadásmód

**Történelem témakörök a szóbeli felvételire 2019-2020**

**A felvételi vizsga menete**

Humán tagozatunk célja a történelem (és az irodalom) iránt érdeklődő diákok felkészítése az emelt szintű érettségire, és azon túl is: az általános műveltség fejlesztése, a problémaközpontú gondolkodásmód kialakítása. Éppen ezért a felvételin azt várjuk, hogy a leendő tanulóink érdeklődéssel forduljanak a humán tárgyak felé. A felvételin két témából kérünk felkészülést.

*1. Szabadon választott témakör.*

Ebben a témakörben a diák bármilyen történelmi problémát felvethet, amelyben kifejtheti, miért éppen az a témakör áll érdeklődése középpontjában (kb. 5 perc).

*2. Előre megadott témakörből való felkészülés.*

Az alábbi listában található tíz témakörből a felvételiző húz egyet, majd 15 perc felkészülés után kifejti a témakörhöz tartozó okokat, összefüggéseket, tisztázza a korszakhoz kapcsolódó fogalmakat, ismeri a korszakhoz kapcsolódó fontosabb történelmi személyiségeket – természetesen azokat, amelyek egy általános iskolai diáktól elvárhatók (kb. 10 perc).

Egyetemes történelem

* A földrajzi felfedezések
* A reformáció
* A felvilágosodás
* Az első ipari forradalom (és társadalmi hatásai)
* Az első világháború és előzményei

Magyar történelem

* A tatárjárás és az ország újjáépítése IV. Béla idején.
* A mohácsi vész
* Mária Terézia és II. József uralkodása
* A reformkor (Széchenyi és Kossuth)
* A kiegyezés előzményei és tartalma

**Értékelés**

Tájékozódás térben és időben 10 pont

Szaknyelv használata 15 pont

Összefüggések feltárása 25 pont

*Összesen 50 pont*